

•Si 



2» 




EKOLOŠKOM DRUŠTVU PAN-KARLOVAC 3 

ZELENI TELEFON ZA KARLOVAČKU I LIČKO-SENJSKU ŽUPANIJU 5 

IMAMO PRAVO ZNATI 9 

MEĐUNARODNI VOLONTERSKI EKO KAMP KARLOVAC 13 

ZELENI KUTIĆ 19 

INSTITUCIONALNA POTPORA 23 

DONATORI 29 




**** 



Dragi čitatelju/čitateljice, 

Ekološko društvo Pan-Karlovac u protekloj, 2010. godini provelo je 
mnoštvo aktivnosti i uspostavilo nova partnerstva. Aktivnosti su pro- 
vedene na volonterskoj osnovi uz veliku pomoć starih i novih članova. 
Sredstva za 'hladni pogon' i ove godine nam je omogućila Nacionalna 
zaklada za razvoj civilnoga društva. 

Za yoš y'ec/nu uspješnu godinu iza nas hvala Vam na podršci 



O Ekološkom društvu Pan-Karlovac 





Jeste li čuli za Eko Pan? 

Eko Pan skraćenje naziv Ekološkog društva Pan iz Karlovca. 

Eko Pan provodi aktivnosti i edukaciju s područja zaštite okoliša, promovirajući 
načela održivog razvoja. 

Eko Pan uključen je u projekt Zeleni telefon (062 123 456), zaprimajući pozive 
građana o problemima u okolišu. 

Eko Pan ima Eko Patrolu - eko redare grada Karlovca. 

Eko Pan ima i Biblio Pan - knjige i časopise s temom ekologije, zaštite prirode i 
okoliša. 

Eko Pan organizira: 

♦ stručnu praksu za učenike i studente u Karlovcu 

♦ tematske eko-radionice za vrtiće i škole 

♦ kreativne radionice reciklaže papira i plastike 

♦ volonterske kampove 

♦ akcije čišćenja divljih odlagališta 

♦ buvljake 

♦ peticije, kampanje, javno zagovaranje vezano uz zaštitu okoliša 

♦ brojne druge akcije usmjerene na zaštitu i unaprijeđenja naše prirode i okoliša 

Eko Pan surađuje kroz članstva u mrežama: Udruge članice Mreže Zelenih tele- 
fona Hrvatske, Udruge članice Zelenog Foruma, Udruge članice Zelene mreže 
Karlovačke županije 

Eko Pan ima otvorena vrata za motivirane građane, buduće članove, nastavnike, 
učenike i sve koji žele aktivno sudjelovati u zaštiti okoliša. 

♦ Eko Pan potražite u Karlovcu na adresi Struga 1 

♦ nazovite na 047 61 4 063 

♦ pišite na eko_ pan@inet.hr 

♦ posjetite našu internet stranicu www.eko-pan.hr 

Priroda treba pomagače, budite jedan od njih! 

Zeleni telefon za karlovačku 
i ličko-senjsku županiju 



Zeleni telefon za Karlovačku i Ličkosenjsku županiju 



r 




ZELENOM TELEFONU 

Zeleni telefon je servis kojem je cilj poticanje građana na ak- 
tivnije sudjelovanje u zaštiti okoliša, te nadležnih institucija 
na učinkovitije rješavanje problema u okolišu. Svaki građanin 
Hrvatske može prijaviti problem u okolišu, zatražiti pomoć ^ 
ili informaciju na jedinstveni telefonski broj 062 123 456 (ci- ^-*Va(\% t 
jena lokalnog poziva). Aktivisti Zelenog telefona direktno se 
uključuju u rješavanje problema kontaktirajući nadležne institucije, prateći postu- 
panje inspekcija i zagovarajući pravo građana na sudjelovanje u odlučivanju. 
U program smo se uključili 1999. i time postali punopravna partner udruga u 
Mreži Zelenih telefona. Zeleni telefon Ekološkog društva Pan - Karlovac pokriva 
Karlovačku i Ličko - senjsku županiju. 

Radi lakšeg pregleda broja zaprimljenih poziva po mjesecima te vrste problema 
na koji se pozivi odnose, i obrade i usporedbe podataka uvedena je jedinstve- 
na kategorizacija poziva na servis Zelenog telefona Hrvatske prema sljedećim 
područjima: BUKA, GRADNJA, OTPAD, PROMET, OSTALO, RUDARENJE, ŠUME, 
VODE, ZELENILO, ZRAK, TLO, ZRAČENJA I ŽIVOTINJE. 

IZVJEŠTAJ O RADU ZELENOG TELEFONA TIJEKOM 2010. GODINE 

Na Zeleni telefon Ekološkog društva Pan - Karlovac tijekom 201 0. godine zaprimili 
smo ukupno 50 poziva. U odnosu na 2009. godini broj poziva se smanjio za1 8. 

Od ukupnog broja zaprimljenih poziva i dalje se najveći broj odnosi na kategoriju 
OTPAD, 29 poziva, što čini 58% ukupnog broja poziva. Tim udjelom kategorija 
OTPAD zadržava razinu iz 2009. godine kada je također udio u ukupnom broju 
poziva iznosio više od 50%, što dovodi do zaključka da problemi vezani za OTPAD 
izazivaju među građanima najveću zabrinutost i osviještenost. 

Zeleni telefon za Karlovačku i Ličko-senjsku županiju 

Od ostalih kategorija najzastupljenije su ZELENILO sa 7 poziva što iznosi 14%, 
VODE sa 4 poziva što je 8% i kategorija ŽIVOTINJE sa zaprimljena 3 poziva što 
iznosi 6%. 



POZIVI PREMA KATEGORIJAMA 

,-■2% 




Buka 

■ Gradnja 
Zračenje 
Otpad 

■ Promet 
Razno 

■ Rudarenje 
Šume 
Vode 
Zelenilo 
Zrak 

Tlo 

Životinje 



Daljnjom analizom poziva primjećujemo da se na Zeleni telefon i dalje podjed- 
nako javljaju pripadnici oba spola. 

Veći dio poziva anonimne je naravi iz čega zaključujemo da se građani još uvi- 
jek boje uključiti u rješavanje problema u svojoj okolini, premda primjećujemo 
da je udio anonimnih poziva u laganom padu. Eko Pan putem Zelenog telefona 
u svakom izravnom kontaktu i razgovoru nastoji potaknuti građane na aktivno 
uključivanje u rješavanje problema. 

Građani u velikoj mjeri nisu upoznati sa svojim pravima prema tijelima javne vlas- 
ti, ali ponekad i obvezama dok sa druge strane djelovanje javnih službi svojim 
sporim djelovanjem i tromošću građanima ne daje povjerenje u brzo i efikasno 
rješavanje problema. 

Zeleni telefon za Karlovačku i Ličko-senjsku županiju 

Ističemo da je od ukupnog broja zaprimljenih poziva 62% uspješno riješeno. Jed- 
nostavniji problemi relativno se brzo i uspješno rješavaju, dok oni kompleksniji 
zahtijevaju u pojedinim situacijama duže vrijeme rješavanja. Na rješavanje kom- 
pleksnih problema utječe niz parametara što dovodi do produljenja vremena za 
njihovo rješavanje (proučavanje pravne regulative, obraćanje raznim institucijama 
lokalne i državne vlasti i si.). 

Kako bi imali lakši uvid o problemima koji se prijavljuju na Zeleni telefon i način 
njihovog rješavanja opisat ćemo neke primjere iz prakse. 



U mjesecu Veljači zaprimili smo poziv građana koji je prijavio slučaj paljenja plas- 
tike i ostalog otpada u krugu tvrtke IM-METAL d.o.o. Iz Ozlja. Nakon zaprimljenog 
poziva obratili smo se Inspekciji zaštite okoliša i UO za komunalne djelatnosti 
grada Ozlja u kojima smo zahtijevali provedbu inspekcijskoga nadzora kako bi se 
utvrdile sve relevantne činjenice i postupilo u skladu s zakonskim ovlastima na 
temelju utvrđenoga činjeničnog stanja. 

Nakon 1 dana zaprimili smo odgovor Inspekcije zaštite okoliša u kojem su nas iz- 
vijestili o obavljenom inspekcijskom nadzoru na temelju naše prijave i utvrđenom 
činjeničnom stanju. U inspekcijskom nadzoru utvrđen je niz nepravilnosti u 
postupanju otpadom te je pokrenut upravni postupak u dijelu postupanja s otpa- 
dom i zaštitom zraka te je također podnesen optužni prijedlog u skladu s čl. 222. 
Zakona o zaštiti okoliša. UO za komunalne djelatnosti grada Ozlja se proglasio 
nenadležnim za postupanje u ovom slučaju. Nakon zaprimljenoga dopisa o obav- 
ljenom inspekcijskom nadzoru izvijestili smo građanina koji nam je prijavio slučaj 
o svemu što je učinjeno kako bi se navedeni problem riješio. 

Drugi slučaj odnosi se na prijavu divljeg odlaganja otpada u području prigrad- 
skog naselja Mrzlo Polje. Zaprimili smo anonimni poziv u kojem nas je građanka 
obavijestila da se iz transportnog vozila odlaže otpad neposredno uza prometnicu 
na samom ulazu u grad Karlovac iz smjera Duga Rese. Istaknuli bi daje građanka 
postupila vrlo odgovorno jer je osim same prijave proslijedila informacije o sa- 
mom izgledu vozila, kao i registarsku oznaku vozila. Prikupljene informacije prosli- 
jedili smo putem prijave Komunalnom redarstvu grada Karlovca i Inspekciji zaštite 
okoliša. Nadležna tijela su nas u roku 7 dana izvijestili o poduzetim radnjama. Ko- 
munalno redarstvo je u suradnji s gradskim poduzećem Čistoća uklonilo otpad, 
dok nas je Inspekcija zaštite okoliša izvijestila o provedenom nadzoru nad sanira- 
nim područjem. Također smo izviješteni da su informacije o identitetu počinitelja 
proslijeđene MUP, PP Karlovac i da je u tijeku provođenje mjera propisanih zako- 
nom kako bi se počinitelji tog djela sankcionirali. 

Imamo pravo znati 



UVOD 



lako je Hrvatska 2003. usvojila Zakon o pravu na pristup informacijama te 2006. 
ratificirala Aarhusku konvenciju još uvijek u svakodnevnom radu mnogi građani i 
udruge civilnog društva se susreću s problemom dobivanja informacija od strane 
djelatnika javnih službi te JLS. Osim toga činjenica je da šira javnost nije upoznata 
s nekim osnovnim odredbama trenutačnih okolišnih zakona, kao niti sa nekim od 
preuzetih obaveza prilikom pregovora s EU. Većina građana kada se nađu u situ- 
aciji da im je potreban pravni savjet u vezi okoliša ili ako primijete neko zagađenje 
ne znaju točno kome se javiti niti kako postupati jer su čest javne službe i inspe- 
kcije teško dostupne i nesusretljive. 

U svrhu ostvarivanja strateških ciljeva Eko Pana udruga je proveo javnu eduka- 
tivnu kampanju o osnovnim odredbama Zakona o pravu na pristup informaci- 
jama te Aarhuskoj konvenciji i njezinim načelima koja je Hrvatska usvojila kao i 
mogućim sankcijama za ne pridržavanje odredbi. Ova kampanja financirana je od 
strane Unabhangiges Institut fur Umvveltfragen e.V. u sklopu programa jačanja 
kapaciteta organizacija za pravo na pristup informacijama u Hrvatskoj. 

AKTIVNOSTI 

Prije početka kampanje provelo se ispitivanje o suradnji s nadležnim institucijama 
kroz servis Zelenog telefona kroz obradu postojećih podataka i o pristupu infor- 
macijama o okolišu od strane javnih ustanova i jedinica JLS-a kroz upitnik. 

Imamo pravo znati 




Iz rezultata dobivenih obradom poziva pristiglih na Zeleni telefon uočeno je daje 
najbolja suradnja uspostavljena sa Policijskom upravom I vodopravnom inspekci- 
jom. Svi odgovori su pristigli u zakonskom roku, sa dodatnim pojašnjenjima I na- 
pomenama. Najgora suradnja je ona s Hrvatskim vodama d.d. Unutar koje nismo 
dobili odgovore na prijave, čak niti nakon ponovljenih upita. 



Ispitivanje kroz upitnik je provedeno u razdoblju od 8. siječnja do 8. veljače 2010. 
godine. Cilj ovog upitnika je bio ispitati suradnju javnih ustanova i tijela JLS-a 
s građanima u vezi davanja informacija o okolišu. Kako bi to postigli upitnik je 
sastavljen od 3 grupe pitanja koja obrađuju temu pristupa informacijama - pris- 
tup informacijama o okolišu i suradnju javnih ustanova s građanima Karlovačke 
županije, suradnja javnih ustanova sa Zelenim telefonom Karlovačke županije te 
informiranost djelatnika javnih ustanova i JLS-a o Aarhuskoj konvenciji i pravima 
koja proizlaze iz te konvencije. Ovaj upitnik koji je Ekološko društvo Pan - Karlovac 
provelo na 40 ustanova i tijela JLS-a u Karlovačkoj županiji potvrdilo je sve navode 
o još uvijek nedostatnoj praksi davanja informacija od strane javnog sektora. 
Točnije, to je potvrdio podatak da su samo 22 ustanove odnosno 55% od ukup- 
nog broja poslanih upitnika bili ispunjeni i vraćeni u Ekološko društvo Pan - Kar- 
lovac. Nedostatak znanja o poštovanju Zakona o pravu na pristup informacijama 
ili nedostatak svijesti o nužnosti provođenja istog od strane javnog sektora može 
biti promijenjen dodatnom edukacijom djelatnika javnih ustanova i tijela JLS-a o 
zakonu i mogućim posljedicama ne postupanja po zakonu. Također, preporuka 
kao zaključak ovog istraživanja je da svakako svi tražitelji informacija pismeno 
dostave zahtjev za informacijama javnim službama te da se svakako u zahtjevu 
pozovu na članke Zakona o pravu na pristup informacijama. 



Imamo pravo znati 



Posljednjih godina Republika Hrvatska napravila je veliki napredak usvajanjem 
niza zakonskih akata koje reguliraju odnos tijela javnog sektora i, u užem smislu 
uduga civilnog društva, odnosno u širem smislu građana ove zemlje. Već nave- 
deni Zakon o pravu na pristup informacijama bio je značajan iskorak prema trans- 
parentnosti rada javnog sektora jer je po prvi puta definirao i odredio proceduru 
davanja informacija široj javnosti. Za udruge s područja zaštite okoliša dodatni 
napredak je svakako bila i ratifikacija Aarhuske konvencije koja za još jednu ste- 
penicu podiže pravo građana da pristupe informacijama koje se tiču njihovog 
okoliša. 

No iako je zakonska regulativa u Hrvatskoj dobra, praksa se pokazuje često puta 
potpuno suprotnom. Već nekoliko godina razne udruge poput Gonga, Transper- 
ency Int. i ostalih ukazuju da javni sektor još uvijek nije transparentan, odnosno 
da se mnoge javne ustanove i tijela vlasti, kako lokalnih tako i nacionalnih, ne 
pridržavaju navedenih zakonskih akata. 

Ekološko društvo Pan - Karlovac već deset godina provodi projekt Zelenog tele- 
fona Karlovačke županije. Zeleni telefon služi kao servis građana na kojem se pri- 
javljuju problemi u okolišu te ih aktivisti udruge rješavaju kontaktirajući nadležne 
ustanove. 

U tom višegodišnjem radu aktivisti udruge susreću se redovito s problemima oko 
dobivanja informacija od pojedinih javnih ustanova i tijela JLS-a. 
Što se tiče odnosa odnosno suradnje javnog sektora sa Zelenim telefonom ispiti- 
vanje je pokazalo daje suradnja nedostatna te da svakako ima jako puno prostora 
na kojem se može raditi i graditi partnerski odnosi. To potvrđuje podatak da samo 
5 ustanova (23%) su u 2009. godini surađivali s Zelenim telefonom na rješavanju 
pojedinih slučajeva. Također i podatak da 72,7% ispitanih nisu nikad, prema njiho- 
vom navodu, surađivali s zelenim telefonom. Povećanje vidljivosti rada Zelenog 
telefona te uspostavljanje partnerstva s relevantnim institucijama pokazuje se 
kao imperativ. 

lako je Republika Hrvatska ratificirala konvenciju još u 2006. godini, upitnik je 
pokazao da više od polovice ispitanih djelatnika javnog sektora ima loše ili čak 
vrlo loše znanje o Aarhuskoj konvenciji. Kada se tome pribroji podatak da samo 3 
osobe od ispitanih su prisustvovale edukaciji ili prezentaciji Aarhuske konvencije, 
nameće se zaključak kako se u posljednjih 10 godina gotovo ništa nije radilo na 
jačanju znanja i svijesti djelatnika javnog sektora na provođenju odredbi iz kon- 
vencije. 

Preporuka je svakako da se poradi na organiziranju javne edukativne kampanje 
koja bi upoznala prvenstveno djelatnike javnih službi o načelima i pravima Aar- 
huske konvencije. 



Kao produkt ovih istraživanja nastao je edukativni letak namijenjen građanima 
kojime ih se informira o njihovim pravima unutar Zakona o pravu na pristup in- 
formacijama te okrugli stol s djelatnicima javnih službi nadležnih u rješavanju 
problema u zaštiti okoliša i prirode. 



12 




MEĐUNARODNI VOLONTERSKI 
EKO KAMP KARLOVAC 



Međunarodni volonterski eko kamp karlovac 



r 



VOLONTERSKIM KAMPOVIMA 
Volonterski Centar Zagreb niz godina, svakog ljeta, u suradnji s lokalnim zajed- 
nicama, organizira volonterske kampove u različitim dijelovima Hrvatske. Prior- 
itetna područja rada na volonterskim kampovima su: rad u područjima posebne 
državne skrbi (obnova, izgradnja, rad s društveno ugroženim skupinama), zaštita 
okoliša - ekološke aktivnosti (čišćenje, obnova i uređenje javnih gradskih i seoskih 
prostora, rad s djecom (posebice s djecom s posebnim potrebama), mirovni rad na 
regionalnom nivou (kroz radionice, edukaciju i regionalnu suradnju) te poticanje 
kulturnog i umjetničkog djelovanja kroz organizaciju festivala. Svrha i krajnji cilj 
svih aktivnosti je rješavanje konkretnih problema i zadovoljavanje općih potreba 
lokalne zajednice u kojoj se naša aktivnost provodi. Takvim se djelovanjem ost- 
varuje drugi vrlo bitni cilj - promicanje mobilnosti mladih ljudi. 
Eko Pan je do 2010. bio domaćin dva ovakva kampa. Tijekom prvog kampa 
uređivale su se obale rijeke Korane pokraj drvenog mosta u Karlovcu, a tijekom 
drugog odlučili smo doprinijeti nastojanjima da se poboljša situacija u klubu 
SKUC Braća Radić koji ima dvadesetogodišnju tradiciju među generacijama 
mladih ovoga grada. 

Ovog ljeta glavni cilj Kampa je bio da međunarodni volonteri zajedno s članovima 
Eko Pana i našim sugrađanima, sudjeluju u dvotjednoj akciji čišćenja divljih 
odlagališta na području šume Kozjače. Gomilanje divljih odlagališta narušava ne 
samo estetiku, već i bioravnotežu ovog poznatog karlovačkog izletišta. Analizom 
poziva upućenih na servis karlovačkog Zelenog telefona i izlaskom na teren i 
provjerom prijavljenih slučaja, kao i razgovorom s članom lovačkog društva ut- 
vrdili smo da je velik broj divljih odlagališta otpada na području Županije i Grada. 
Niska educiranost svih slojeva društva o spomenutoj problematici, ali i 
neprovođenje konkretnih akcija na terenu kojima bi se oni sanirali i potaknuli 
društvo na aktivniji i odgovorniji odnos spram okolišu opasnost su da se pa- 
sivnost, letargičnost i bezobzirnost stanovništva u odnosu s prirodom i brigom 
za okoliš nastave. 

CILJEVI OVOGODIŠNJEGA KAMPA 

♦ Čišćenje i saniranje divljih odlagališta na području šume Kozjača 

♦ Smanjenje broja divljih odlagališta na području šume Kozjača 

♦ Poboljšanje estetike izletišta Kozjača 

♦ Podizanje svijesti građana o važnosti brige za okoliš te o mogućnostima kvalitet- 
nijeg odlaganja otpada 

♦ Konkretan doprinos lokalnoj zajednici i promoviranje volonterstva kao jednog 
od korisnih oblika pomoći i suradnje 

♦ Promocija grada Karlovca i županije 

♦ Fluktuacija mladih ljudi iz drugih zemalja 

REZULTATI OVOGODIŠNJEGA KAMPA 

1 . sanirano 1 divljih odlagališta i smanjen broj divljih odlagališta na području 
šume Kozjača 

Međunarodni volonterski eko kamp karlovac 

Kroz 14 dana trajanja Kampa sanirana su divlja odlagališta na sljedećim 
odlagalištima i prikupljeno je ukupno 55 m3 smeća, a nakon čišćenja postavljene 
su edukativne table: 

KOZJAČA - ULAZ STARA STRELJANA (IZA PATOLOGIJE) 

KOZJAČA - ULAZ ROSSIJEVA ULICA 

KOZJAČA -ULAZ MOKRICE 1 

KOZJAČA - ULAZ MOKRICE 2 

KOZJAČA - ULAZ KALVARIJA 1 

KOZJAČA - ULAZ KALVARIJA 2 

KOZJAČA - ULAZ KALVARIJA 3 

TURANJ SLAP 





Međunarodni volonterski eko kamp karlovac 




2. jedna postavljena izložba fotografija na temu skupljenoga otpada 

Izložba fotografija na temu "eksponati s akcije" postavljena je ispred prostora 
kafića Cohiba 22.7.2010, a od 24.7. premještena je na trajnu lokaciju u izložbeni 
prostor Centra za mlade na Gazi. 

Sudionici volonterskog kampa su tijekom čišćenja odlagališta fotografirali saku- 
pljeno smeće. Uz svaku fotografiju eksponata naveli su porijeklo predmeta, ma- 
terijal od kojeg je izrađen, godine potrebne za razlaganje u prirodi, moguća bolja 
rješenja za njegovo zbrinjavanje i si. 

3. jedna postavljena izložba eksponata izrađenih na kreativnim radionicama 

Izložba kreativnih radova izrađenih od otpada i/ili dijelova otpada pronađenog 
na divljim odlagalištima postavljena je ispred prostora kafića Cohiba 22.7.2010, 
a od 24.7. premještena je na trajnu lokaciju u izložbeni prostor Centra za mlade 
na Gazi. 



4. edukacija o mogućnostima recikliranja otpada kroz kreativne radionice 

5. promocija grada Karlovca, okolice i županije kao turistički zanimljivog dijela 
Hrvatske kroz organiziranje dva jednodnevna izleta za sudionike Kampa 

Međunarodne volontere u njihove slobodne dane 1 1 .7. i 1 8.7.201 0. upoznali smo 
s lokalnim običajima Županije. 

1 1 .7.201 0. Jednodnevni izlet na Mrežnicu 

Nakon međusobnog upoznavanja i predstavljanja plana rada Kampa, sudionici su 
zajedno sa članovima Pana i lokalnim stanovništvom obilježili Big Jump Day kada 
se na isti dan, u isto vrijeme, diljem Europe skače u rijeke. Big Jump je Europski 
dan posvećen rijekama, kad se skokom u vodu jasno izražava potreba za čistim 
rijekama. 



■ A * 



1 8.7.201 0. Jednodnevni izlet u Ozalj i okolicu 

Pod stručnim vodstvom člana PD Vrlovka volonteri su upoznati sa špiljom Vrlo- 
vkom. U drugom dijelu dana posjetili su mjesto Trg kraj Ozlja i upoznali se s radom 
lokalne zadruge Božur (izrada čipke). 



Međunarodni volonterski eko kamp karlovac 




Sve ovo ne bi bilo moguće provesti bez pomoći naših prijatelja, korisnika i surad- 
nika i zato im hvala :) 

♦ Grad Karlovac, prema natječaju za udruge - 2 000 kn 

♦ Karlovačka pivovara prema natječaju za udruge - 14300 kn 

♦ Čistoća Karlovac d.d. - najam kontejnera u protuvrijednosti 7800 kn 

♦ Prirodoslovna škola Karlovac - posudba alata 

♦ Ka3 - donacija sokova i napitaka u vrijednosti 500 kn 

♦ Udruga Domaći - posudba kombija i snimanje Kampa 

♦ Udruga Božur - stručno vodstvo kroz izložbu 

♦ PD Vrlovka - stručno vodstvo kroz špilju 

KAMP U BROJKAMA 

1 4 dana trajanja Kampa 

♦ 14 stranih volontera 

♦ 2 volonterke iz Volonterskog centra Zagreb (voditeljice kampa Dora i Kristina) 

♦ 6 aktivnih članova Eko Pana 

♦ 6 lokalnih volontera. 

♦ sanirano 10 divljih odlagališta i smanjen broj divljih odlagališta na području 
šume Kozjača 

♦ prikupljeno je ukupno 55 m 3 smeća 

♦ postavljeno 1 edukativnih tabli 

♦ jedna postavljena izložba fotografija na temu skupljenoga otpada 

♦ jedna postavljena izložba eksponata izrađenih na kreativnim radionicama 

♦ sakupljeno 1200 volonterskih sati 

O KUTIĆU 

Autorica 'Zelenih kutića' je Ivana Francisković, diplomirani dramaturg i 
dugogodišnji član Eko Pana. Voditeljica je projekta Volonterski kamp te surad- 
nica i aktivni sudionik svih projekata i programa Udruge. 
'Zeleni kutić'Eko Pana pokrenut je u prosincu 2005. godine. 
Cilj nam je bio kroz formu eseja, neposredno i jednostavnim jezikom, približiti 
građanima Karlovca zaštitu okoliša i prirode te ih potaknuti, obrađivanjem 
različitih tema, na razmišljanje i zaključivanje. 

Prve godine 'Zeleni kutić'je objavljivan na mjesečnoj bazi u Karlovačkom listu, 
a nakon toga u Karlovačkom tjedniku. Uspostavom web stranica Udruge eseje 
objavljujemo u rubrici Zeleni kutič. 

Zeleni kutić 21 
VUK ILI JANJE 

Do kraja ove godine čak milijun naših sugrađana posjedovati će takozvani in- 
teligentni mobitel. Na policama trgovina naći će se 3D televizori, a mogućnosti 
interneta biti će sve šire. I šire. 

Svi ti„gadgeti" služe tome kako bi nam uljepšali i pojednostavnili život. 
Pojednostavnili toliko da za englesku riječ gadget još uvijek ne postoji hrvats- 
ki izraz. 

No, sama činjenica da nam je dostupna tehnologija kojoj je svrha ostaviti nam 
dovoljno vremena za nas same, ne znači nužno da ona tu svrhu i ispunjava. 
Ili bolje reći, dok postajemo tehnološki pismeni, lagano hrđamo na drugoj 
strani. Zaboravljamo koristiti vlastiti um. 

Sve je više onih koji imaju teškoća s pisanjem; ne znaju što se piše zajedno, što 
odvojeno, gdje ide -je, a gdje -ije... 

Nekada su uglavnom školarci imali takvih problema, ali danas je pravopisna 
zbunjenost sve češća i među visokoobrazovanima. I koliko god neugodan bio, 



Li 

taj problem tek je sitnica u moru praznine u kojoj smo sve dublje. Alain de 
Botton u „Radostima i jadima rada" žali za vremenima kada se rad smatrao 
vrijednim i kreativnim procesom. 

Evo što on piše u jednom odlomku koji zvuči poput epitafa radu: „Prije dva 
stoljeća naši praoci znali bi točnu povijest i podrijetlo gotovo svake od 
ograničenog broja stvari koje su pojeli i posjedovali, kao i svakog čovjeka i 
alata koji su sudjelovali u njezinoj proizvodnji. Bili bi pobliže upoznati sa svin- 
jom, stolarom, tkalcem, vretenom i mljekaricom. Lepeza dobara koja se danas 
mogu kupiti možda je eksponencijalno narasla, ali naše shvaćanje njihova 
nastanka smanjilo se do gotovo potpunog neznanja. Danas smo od proizvod- 
nje i distribucije svojih dobara tim odsječeniji što su nam ona dostupnija, a taj 
proces otuđenja lišava nas nebrojenih prilika da doživimo divljenje, zahval- 
nost i grizodušje." 

Istovremeno, na socijalnim mrežama naveliko se vodi briga o virtulanim 
farmama, restoranima, kućama. 

Što se iz tih igrica može naučiti? Svašta. Primjerice, da je dovoljan jedan dan 
da izrastu rajčice i patliđani, a za samo dva dana truda dobiti ćemo žitarice 
i krumpir. U virtualnim farmama uvijek je sunčano i jedino loše što se može 
dogoditi je ako zaboravimo zaliti posađeno. U virtualnoj farmi ovca će vam 
sama isporučiti vunu i to upakiranu. U virtualnom svijetu proizvodni proces 
je na mjestu ispod zadnjeg. A upravo je taj čudesni proizvodni proces ono 
prvo čime bi se naše glavice trebale baviti. Jer, kao što kaže de Botton, zbog 
nepoznavanja onog što nas okružuje, oduzimamo si mogućnost biti zahvalni 
za ono što imamo. 

Ako nismo nikada svjedočili nastanku para cipela, ili komada namještaja, 
ako ne znamo koliko je potrebno truda pa i muke da bi opstalo jedno pol- 
joprivredno gospodarstvo, ako ne znamo koliko je vrijedan jezik i jezici ko- 
jima govorimo i pišemo, ako ne poznajemo svijet u svoj njegovoj punini, kako 
onda uopće možemo primjetiti da smo nešto od njega i izgubili? 
Jesu li tehnička pomagala umiljato janje, ili možda ipak vuk u janjećoj koži? I 
jedno i drugo, sve zapravo ovisi o nama. Koliko god nam se u životu žurilo, ne 
zaboravimo katkad stati i biti ljudi. 

Ljudi, koji su dovoljno sposobni sami umijesiti kruh, sami uzgojiti mrkvu, 
skrojiti haljinu, ili rukom napisati pismo prijatelju. Pa makar i sve to napravili 
naopako. 

Bitno je učiti i spoznavati. Zbog toga smo ovdje. Kako bismo neprestano 
stvarali. I tehnologija nam može pomoći u tome. Sve dok su nam oči otvorene 
prema svijetu, a um i ruke spremni raditi, do tada ćemo biti dostojni zvati se 
ljudi. 

Ako nas već očekuje robotizirana budućnost, dočekajmo je kao jedinstvena, 
a ne jednostavna bića. 

U protivnom, sama ta budućnost, stvorena zbog nas, neće imati smisla ako će 
biti u svijetu u kojem se mi više nećemo osjećati sposobnima i potrebnima. 

MOJA DRAGA MOTIKA 

Nedavno prikazan dokumentarac „Rekvijem za Detroit?" malo koga može os- 
taviti ravnodušnim. Usred ekonomske krize gledati priču o propasti jednog 
velikog i važnog grada, ne djeluje nimalo utješno. 
Ili, možda ipak da? 

U pedesetak minuta ovog filma pratimo umiranje mjesta koje je nekad bilo 
centar američke automobilske industrije. Posljednjih se godina ova industrija 
gotovo potpuno povukla, za sobom ostavila prazne tvorničke hale i tako stvo- 
rila nezaposlenost, siromaštvo i kriminal. 

Gradu, koji je od ranije već bio nagrižen posljedicama klasne i rasne po- 
dijeljenosti, ne preostaje drugo, nego u bliskoj budućnosti, jednostavno, nes- 
tati. Međutim, upitnik u naslovu dokumentarca, nije slučajan. Snimajući film, 
njegovi autori naišli su na tračak nade. 

Od stravično velikog broja nezaposlenih, nekolicina ljudi u Detroitu ipak 
povremeno uspijeva pronaći posao. I to u tvrtkama koje ruše napuštene kuće. 
A takvih u Detroitu ima puno. Jako puno. 

Nakon srušenih kuća, ostaje prazno zemljište, a oni, koji su do tada bili uvjere- 
ni da će im radni vijek prolaziti u sastavljanju karoserija i motora, sada uzimaju 
motiku i sade povrće. I tako, polagano, nestaje Detroit kakav je bio. 
A, nastaje novi Detroit. Podijeljen na „otoke". Na nekima od njih još živi rijetka 
elita koja upravlja umirućim gradom, a na ostalim otocima nastaje novi grad, 
bolje reći, selo. I tako je čovjek još jednom pronašao način kako se prilagoditi 
promjeni i kako preživjeti. 

Ovakav prizor ipak može djelovati utješno u moru vijesti o otkazima i 
haračima. 

Naposljetku, autori filma se pitaju, je li to promjena s kojom će se morati 
suočiti i ostatak svijeta? Poručuje li nam ova kriza kako je vrijeme da smanjimo 
svoju glad za potrošnjom i ponovno naučimo proizvoditi? Proizvoditi sami. I 
za sebe. A manje očekivati od vlasti da to čini za nas. 
Lako moguće. 

lako budućnost svijeta vjerojatno neće biti toliko radikalna, moramo biti 
svjesni, daje sve, baš sve u prirodi i baš sve u društvu podložno promjeni. 
A čim se nešto mijenja, znači da ne završava. 

Moramo se okrenuti oko sebe i potražiti rješenja. U kućama koje u Detroitu 
čekaju rušenje, narasla su stabla. 

Korijen se probija iz temelja, a krošnje izlaze kroz prozore. Ispod gradskog as- 
falta i dalje postoji zemlja. I dalje postoji život. Priroda, ma koliko razarajuća 
katkad bila, još uvijek nam je pouzdaniji prijatelj od bankovnog kredita. 
I zato, povodom Dana planeta Zemlje, zahvalimo se tlu na kojem stojimo. 
Jer, tu je Budućnost. 







Institucionalna potpora 



Institucionalnom potporom Nacionalne zaklade za razvoj civilnoga društva osig- 
urali smo svakodnevno djelovanje udruge osiguravši sredstva za "hladni pogon 
udruge". 



PROVEDENE AKTIVNOSTI: 

♦ Izobrazba članova Eko Pana na području upravljanja kopnenim vodama 

♦ Izobrazba članova Eko Pana na području provedbe sustava SOKNO 

♦ Provođenje sustava SOKNO 

♦ Nastavak razvijanja partnerstva s kroz članstva u Mrežama 

♦ Javna reagiranja na političke odluke lokalnog i nacionalnog karaktera 

♦ Promicanje načela zaštite prirode, okoliša i održivog razvoja te izgradnja i 
unapređivanje slike u javnosti organizacije kroz uređivanje web stranice 

♦ Koordinacija aktivnosti Mreže Zelenih telefona 

♦ Sudjelovanje u odboru za ocjenjivanje projekata pristiglih na natječaj Karlovčani 
za grad parkova 

♦ Sudjelovanje u Povjerenstvu za uspostavu regionalnog centra za gospodarenje 
otpadom 

♦ Nabavka knjižnog materijala u vrijednosti 4000 kuna za projekt Bibliopan 

♦ Obilježavanje Dana planeta Zemlje kroz održavanje radionica "Upoznaj rijeku" 

za osnovnoškolski uzrast 
U suradnji s Turističkom zajednicom općine Rakovica održano je osam radionica 
za učenike OŠ Drežnik i OŠ Rakovica. Svaka radionica prilagođena je pojedinom 
uzrastu: od prvog do osmog razreda, a koncept radionice je baziran kako slijedi: 





AKTIVNOST 

nl\ liv IMl/J 1 


MFTODF 

IVI L 1 vl/t 


1 
1 


VODA JE...? 

-uz imenicu voda djeca određuju pridjeve 
(slatka,slana, stajaćica, morska, riječna) 
-ujedno nabrajaju i vrste voda 


Rad u grupama; djeca na naljepnice pišu ideje 

Ic III ZdJcUMICKI IIJcpilIlU lld IlipUIdll \L pUblcTd 

- vrste i epiteti 


2 


ZNATE U...? 

-na flipchart pripremljene izjave i slike o vodi 
-informativnog i edukativnog karaktera 


Uz svaku izjavu voditeljice radionice imaju kratku 
priču i objašnjenje 


3 


FLORA 1 FAUNA RIJEKE 


Rad u grupama; djeca na naljepnice pišu ideje 
te ih zajednički lijepimo na flipchart (2 postera 
- životinje i biljke) 


4 


ODREĐIVANJE LIJEVE 1 DESNE STRANE OBALE 
U KOJEM SMJERU JE IZVOR/UŠĆE UZVODNO/ 
NIZVODNO 


-propitkivanje 


c 
J 


PARAMETRI VODE 

UUlcUlvdllJc UIZIIIc UUlcUlvdllJc ClblUCc/UIblllllc 

određivanje temperature 


-voditeljica uzme pomagače i demonstrira 
ostalima brzina: dva pomagača stanu na otprilike 
1 m udaljenosti jedan od drugoga. Jedan pusti 
lopticu, a drugi mjeri vrijeme potrebno da loptica 
dođe do njega čistoća: subjektivna procjenama 
temperatura: uranjanjem termometra 


6 


PRONAĐI! 

Određivanje prisutnih biljnih i životinjskih vrsta 


-propitkivanje 


7 


UTJECAJ LJUDSKE DJELATNOSTI NA RIJEKU 
-nabrajanje djelatnosti koje zagađuju 
-moguće posljedice 


-propitkivanje 


8 


BIOTIČKI INDEKS -određivanje broja jedinki 


-Rad u grupama 

-voditeljica zagrabi pijesak iz rijeke te da svakoj 
grupi da prebroji živa bića 

MREŽA U STANIŠTU -određivanje međuovisnosti 
živih bića na i u rijeci 


-voditeljica ih uvede u igricu i krene kao "sunce" 
te zatim doda klupko vune sljedećem igraču koji 
mora izgovoriti ime biljke ili životinje kojoj je 
potrebno sunce....i tako do kraja sve dok se ne 
uključe sva djeca 

♦ izobrazba članova na području održivog razvoja i zdravog načina življenja 
Na Recikliranom imanju u selu Vukomerić u gostima kod članova udruge ZMAG, 
članovi Pana prisustvovali su nizu praktičnih i korisnih radionica: 
VRT - radionice namijenjene vrtlarima početnicima naučile su nas teoriji i praksi gen- 
erativnog i vegetativnog razmnožavanja ljekovitog i začinskog bilja, cviječa i povrća. 
Sijali smo sjeme raznih sorti visokog graha u vidu indijanskog šatora i izrađivali kom- 
postnu hrpu. 

PRIRODNA KOZMETIKA - ove radionice naučile su nas kako u vlastitoj kuhinji naprav- 
iti finu domaću kozmetiku, ali i zašto to uopće raditi. 

PERMAKULTURA - upoznati smo s osnovnim načelima i etikom permakulture te 
najbitnijim dijelovima dizajna. 

Donatori 



Tijekom 201 0. godine projekti i programi Ekološkog društva Pan - Karlovac finan- 
cijski su podržani od: 



MA7IV PROIFITTA 
IMAZ.lv rrtUJEMH 


TRA IAMIF PROIFITTA 
1 IaMJMIMJl r KUJEM A 


nOMATOR 


fKTVARFMA POTPORA 
Uj 1 VHnCIMH rU 1 rUKH 


IMAMO PRAVO ZNATI 


10.12.2009.-28.2.2010. 


UFU 


10.800 KUNA 


INSTITUCIONALNA 
POTPORA 


1.1.-31.12.2010. 


NACIONALNA ZAKLADA 


50.000 KUNA 


EKO KAMP KARLOVAC 


1.7.-31.7. 2010. 


GRAD KARLOVAC 


2.000 KUNA 


EKO KAMP KARLOVAC 


1.7.-31.7. 2010. 


KARLOVAČKA PIVOVARA 


14.300 KUNA 

